Usuõpetuse ehk Jeesuse eeskuju ja õpetuse osas on sisendatud hirmul põhjendamatult suured silmad. Propageerimist vajavad ideoloogiad, filosoofiad, isegi võib-olla mõningad teoloogiad, aga mitte ealeski Kristuse elu ega Tema altruistlik ning ennastohverdav loomus, motiivid ning meelsus. Seda võib vaid tutvustada, valikuvabadus jääb alati inimesele endale. Pealesurumine ja pähemäärimine on juba printsiibis Jeesuse elu ja õpetusega vastuolus. On ennegi ette tulnud, et  inimene hakkab puht uudishimust Piiblit lugema ning hiljem hakkab Piibel inimest lugema.